b'\n_START_ARTICLE_\nHypokaust\n_START_PARAGRAPH_\nHypokaust (latin: hypocaustum) var et antikt romersk system for oppvarming av hus med varm luft fra r\xc3\xb8rsystem under gulvet. Systemet er basert p\xc3\xa5 at gulvet er l\xc3\xb8ftet opp fra bakken med pilarer, og at varmluft fra en ovn sirkulerte i hulrommene under det. Man planla huset slik at rommene som trengte mest varme ble lagt n\xc3\xa6rmest ovnen. Begrepet er fra greske hypokauston, sammensatt av hypo- i betydning \xc2\xabunder\xc2\xbb, og -kaust, \xc2\xabbrent\xc2\xbb (som i kaustisk) Den romerske ingeni\xc3\xb8ren og arkitekten Vitruvius, som skrev mot slutten av 100-tallet f.Kr., tilskrev oppfinnelsen til Sergius Orata.\n_START_SECTION_\nRomersk anvendelse\n_START_PARAGRAPH_\nHypokaust ble benyttet for oppvarming av bad, hus og andre bygninger, enten de var offentlige eller private. Gulvet ble l\xc3\xb8ftet opp fra bakken p\xc3\xa5 s\xc3\xb8yler, kalt for pil\xc3\xa6, \xc2\xabstabler\xc2\xbb, ved at et lag med steinplater ble lagt opp\xc3\xa5 hverandre, deretter en lag med betong f\xc3\xb8r enda et lag med steinplater p\xc3\xa5 toppen; og i de mellomrommene som ble etterlatt innenfor veggene kunne frakte varm luft og damp fra ovnen. Det ble fraktes gjennom de avlukkede omr\xc3\xa5dene og ut gjennom r\xc3\xb8ykkanaler i taket, s\xc3\xa5ledes s\xc3\xb8rge for oppvarming uten \xc3\xa5 forurense rommenes interi\xc3\xb8r. Keramiske bokser ble plassert innenfor veggene fjernet b\xc3\xa5de den varme luften og varmet opp veggene. Rommene krevde at de meste av heten ble plassert n\xc3\xa6rmest ovnen slik at heten kunne \xc3\xb8kes ved \xc3\xa5 legge p\xc3\xa5 mer brensel p\xc3\xa5 ilden._NEWLINE_Vitruvius beskrev deres konstruksjon og funksjon i sitt verk De architectura en gang rundt 15 f.Kr. og la til detaljer om hvordan brensel kunne bli spart ved \xc3\xa5 designe varmerommet eller caldarium for menn og kvinner ved \xc3\xa5 bygges ved siden av hverandre, tilst\xc3\xb8tende til tepidarium, for \xc3\xa5 drifte offentlig bad mest effektive. Han beskrev ogs\xc3\xa5 en anordning for \xc3\xa5 regulere varmen ved en ventilator av bronse i taket._NEWLINE_Mange levninger av romerske hypokauster har overlevd over hele Europa, vestlige Asia, og nordlige Afrika. Hypokaust var en oppfinnelse som bedret hygienen og leveforholdene for borgerne, og var en forl\xc3\xb8per til moderne sentraloppvarming.\n_START_SECTION_\nUlike varianter\n_START_PARAGRAPH_\nEn senere versjon, kalt gloria, ble brukt i Castilla inntil moderne oppvarmingssystemer kom i bruk. Man stengte der av luftinntaket i et omr\xc3\xa5de under gulvet etter at det var varmet opp, slik at varmen gikk opp i gulvet._NEWLINE_En koreansk variant er ondol, som bruker r\xc3\xb8yken fra et b\xc3\xa5l som brukes til matlaging. Ogs\xc3\xa5 i de kalde klimaforholdene p\xc3\xa5 landsbygda i Nord-Kina bygger man sin variant, kang.'